
ECAD5010-C Cylch 2 Ymchwilio i’r Dysgu: beth, sut a pham ydw i’n addysgu?
Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol
Targedau
	Angen sicrhau bod trefn y gwaith yn gwneud synnwyr.

	Rhaid cyfeirnodi’n gywir yn ôl canllawiau Harvard y brifysgol.

	Angen cyfeirio at lenyddiaeth i gefnogi trwy gydol dy waith.



Cyflwyniad

Fel esboniai yr Athro Donaldson yn y ddogfen ‘Dyfodol Llwyddiannus’, er mwyn sicrhau addysgeg gadarn mae rhaid sicrhau bod pob athro/ athrawes â dealltwriaeth ynglŷn â ‘pam’ a ‘sut’ maent yn addysgu, yn ogystal a ‘beth’ maent yn addysgu (Donaldson, 2015). Gan ystyried asesu yn y dosbarth, penderfynom fel grŵp i ganolbwnytio ar un math o asesu sef, hunan asesu. Teitl ein ymchwil yw “Beth yw barn staff am hunan asesu yng Nghyfnod Allweddol 2?”, Credaf drwy ymchwilio y testun hwn cawn ddarganfod os yw  athrawon cynradd wir yn hoffi defnyddio hunan asesu fel rhan o asesu  plant. Yn ystod yr ymchwil byddaf yn ehangu ar fy nealltwriaeth o ‘Asesu ar gyfer Dysgu (AagD)’ gan mai un elfen o ohono yw ‘Hunan asesu ac asesu cymheiriaid’. Byddaf yn darganfod sut mae’r dysgwyr yn elwa o hyn ac os ydynt yn dod yn fwy annibynnol neu beidio. Un o’r nodau ar gyfer yr ymchwil yma yw ‘enhangu fy nealltwriaeth o’r strategaeth hunan asesu er mwyn gwella fy arfer proffesiynol’. Fel darpar athrawes, mae’n holl bwysig fy mod yn deall beth yw hunan asesu, sut mae hunan asesu yn gweithio, a’i bwysigrwydd mewn ysgol. 
Yr ail nod ar gyfer yr ymchwil yw ‘datblygu gwybodaeth a dealltwriaeth o gryfderau a chyfyngiadau gwahanol offer ymchwil’. Credaf ei fod yn holl bwysig bod ein cyfweliad ac holiadur yn y safon orau phosib ac ei fod yn broffesiynol, felly mae’n hanfodol bod fy sgiliau ymchwilio o safon uchel. 

Yn ein holiadur, credaf cawn amrywiaeth o atebion gwahanol a sawl perspectif o hunan asesu yn yr ystafell ddosbarth. Gan ystyried bydd rhai o’r cyfranogwyr yn athrawon, a rhai yn gynorthwywyr, efallai bydd eu barn yn hollol wahanol i’w gilydd. Er mwyn sicrhau bod ein ymchwil yn lwyddiannus rhaid sicrhau ein bod yn defnyddio ‘Agwedd Mosaig’, gan ystyried caniâtad, cyfrinachedd, rheoli data a canllawiau BERA.

Adolygiad Llenyddiaeth
Un o elfennau Asesu ar gyfer Dysgu yw Hunan Asesu ac asesu cymheiriad. Caiff Asesu ar gyfer Dysgu ei weld fel proses sy’n darganfod ble mae’r dysgwyr arni gyda ei dealltwriaeth, a beth sydd angen ei wneud er mwyn llwyddo yn ei targedau (Grŵp Diwygio Asesu, 2002). Diffiniad hunan asesu yw ei fod yn broses o adolygu sy’n cynnwys myfyrio ar brofiadau yn y gorffennol, ceisio cofio a deall y gwybodaeth, ac yna anelu i ddeall beth maent wedi ei ddysgu neu ei gyflawni (Munby, 1989). Yn debyg i ddiffiniad Munby, mae hunan asesu yn adnabod gallu y disgybl gan dargedu a gwerthuso ei gwaith gan ddefnyddio y Meini Prawf Llwyddiant (Zimmerman, 2008). Credaf gan ddefnyddio hunan asesu y byddai hyn yna yn magu hyder y plentyn gan ganolbwyntio ar ei gwaith nhw yn unig. 

Er bod adborth gan yr athro/ athrawes yn agwedd gryf o asesiad ffurfiannol, mae’n rhaid ei wneud yn ofalus gan osgoi unrhyw effaith negyddol (Hattie, 2009). Gall adborth gan yr athro/ athrawes achosi effaith negyddol ar y plentyn gan ei fod yn effeithio rhai yn feddyliol. Caiff ymchwil ei wneud gan Kluger a DeNisi (1996) drwy adolygu 131 o adborth cafodd ei roi i ddisgyblion gan athrawon, darganfyddwyd bod dau allan o bump adroddiad o roi adborth i unigolyn yn gwaethygu ei perfformiad gan ei fod yn effeithio ar ei hunan-barch a hunanddelwedd. Ond ar y llaw arall, yn gyffredinol mae disgyblion eisiau deall os ydynt wedi gwerthuso ei gwaith yn gywir a derbyn adborth gan yr athro/ athrawes (Harris & Brown, 2013; Gao, 2009; Peterson & Irving, 2008). Gan dderbyn adborth gan yr athro/ athrawes maent yn gwybod beth sydd angen ei wneud nesaf er mwyn gwella ei gwaith, ac os ydynt ar y trywydd cywir i lwyddo. Felly gan ddefnyddio hunan asesu caiff y disgybl ganolbwyntio ar ei hunain a ceisio meddwl o berspectif athro/ athrawes. Ymchwil sy’n cefnogi hyn yw astudiaeth a gafodd ei wneud gan Fontana a Fernandez (1994). Drwy ddefnyddio hunan-asesu yn y dosbarth roedd y plant wedi elwa dwy waith cymaint a phlant oedd heb ddefnyddio hunan-asesu. Yn ychwanegol, cafodd ymchwil ei wneud gan Paul Black (2003) a darganfyddwyd bod asesu cyfoedion yn rhoi sail cadarn i hunan asesu gan ei fod yn rhoi cyfle i’r disgyblion geisio gyflawni rôl yr athro/ athrawes gan weld ei perspectif hwy o ddysgu. Unwaith eto caiff yr elfen o fod yn annibynnol ei gynnwys, nid yn unig maent yn dysgu ynglŷn â sut mae’r athro/ athrawes yn marcio, ond hefyd maent yn dysgu amdanyn nhw ei hunain.

Mae pump strategaethau craidd a dylai fod yn ran o unrhyw aseisad yn yr ystafell ddosbarth sef;
1. Rhannu a deall y Meini Prawf Llwyddiant er mwyn llwyddo.
2. Trafodaeth ddosbarth, a chanolbwyntio ar y tasgau sydd â tystiolaeth o ddysgu.
3. Darparu adborth a fydd yn helpu y disgybl.
4. Ceisio annog disgyblion i gynnig cefngoaeth i’w gilydd.
5. Annog disgylbion i ddysgu ei hunain a fydd yn arwain i welliant yn eu perfformiad.
(Dylan William, 2011)
Mae sicrhau dealltwriaeth o’r Meini Prawf Llwyddiant yn hanfodol er mwyn llwyddo i wneud hunan asesu, gan bod rhaid sicrhau bod y plant yn ymwybodol o beth sydd angen ei wneud yn y dasg. Drwy gynnal trafodaeth ddosbarth, caiff y plant gyfle i ddweud ar lafar beth maent yn wybod, dweud ei barn a holi unrhyw beth nad ydynt yn sicr gyda. Byddent yn gallu dysgu gan ei gilydd ar lafar. Gan geisio annog y disgyblion i ddefnyddio hunan asesu, byddent yn datblygu ei annibynniaeth ac yn gallu meddwl yn feirniadol am ei gwaith. Mewn ymchwil arall a oedd yn canolbwyntio ar hunan asesu, darganfyddwyd drwy ddefnyddio hunan asesu yn yr ystafell ddosbarth roedd y disgyblion fwy ymreolaethol (Bookhart, Andolia, Zusa a Furman, 2004). Gellir dadlau mai y man cychwyn o hunan asesu yw’r rhan anoddaf, darganfyddwyd llawer o athrawon mai ceisio annog y disgyblion i feddwl am ei targedau yw’r rhan anoddaf o hunan asesu (Paul Black & Dylan William, 2011). Gan nad yw rhai plant yn hoff o edrych yn ôl ar ei gwaith, gall hyn fod yn drafferth pan yn ceisio annog y plentyn i gynnal asesiad o beth aeth yn dda, a beth sydd angen ei wneud i wella ei gwaith. Mae rhaid i athrawon fod yn ymwybodol o gynnydd y disgybl a beth yw ei anawsterau er mwyn ei targedu (Paul Black & Dylan William, 2010). Nid yw rhai plant yn gallu gweld y cryfderau a gwendidau yn ei gwaith, a fel esbonwyd yn y ddogfen ‘Sut i ddatblygu meddwl ac asesu ar gyfer dysgu yn yr ystafell ddosbarth’ ,er mwyn defnyddio hunan asesu yn y dosbarth rhaid sicrhau bod yr athro/ athrawes yn ei helpu i ddatblygu y sgil hyn, a felly fydd hyn yn cymryd amser a llawer o ymarfer (Llywodraeth Cymru, 2010). Esbonwyd mewn un o ddogfennau ‘The Education Hub’ y dylai yr athrawon ymarfer hunan asesu gyda’r disgyblion i gychwyn. Gan ddarparu tasgau/ gweithgareddau ar gyfer y disgyblion i ymarfer hunan asesu, byddent yn datblygu ei sgiliau asesu ac yn derbyn adborth yr athro/ athrawes. Yn ychwanegol, gan ddaparu cyfleoedd i’r disgyblion weithio mewn grwpiau er mwyn gwerthuso a trafod, gall hyn effeithio ar safon sut maent yn hunan asesu.

Methodoleg
Er mwyn sicrhau bod ein cwestiwn ymchwil yn llwyddiannus roedd rhaid bod â agwedd moesegol.  Diffiniad ymchwil foeseg yw cyfeirio at reolau ymddygiad, rheolau o beth yw wneud a beth ni ddylai ei wneud pan yn cynnal ymchwil (wellcome trust, 2014). Gan ystyried beth yn union sydd angen ei wneud er mwyn bod yn ymchwilydd moesegol mewn ymchwil addysgol mae rhaid ystyried pedwar elfen er mwyn sicrhau ymchwil lwyddiannus, sef;
· Caniatâd
· Cyfrinachedd
· Rheoli data
· Canllawiau British Educational Research Association (BERA)
Diffiniad BERA o fod yn foesegol yw bod angen defnyddio ei canllawiau sy’n berthnasol ar gyfer yr ymchwil er mwyn sicrhau ei bod yn ymddangos fel ymchwilydd foesegol (BERA, 2018). 
O ran cyfrinachedd, rhaid sicrhau nad yw’r gwybodaeth a gaiff ei dderbyn gan y cyfranogwyr ei ddatgelu mewn unrhyw ffordd a allai adnabod yr unigolyn hwnnw neu ganiatâu iddio gael ei olrhain.  Mae’n bwysig cynnwys moeseg yn yr ymchwil gan fod normau yn hybu amcanion yr ymchwil, er enghraifft: dealltwriaeth, y gwir a osgoi unrhyw wall (David B. Resnik, J.D, Ph.D, 2015).

Er mwyn cyflawni un agwedd o fod yn ymchwilydd moesegol roedd rhaid sicrhau ein bod yn derbyn caniatâd yr ungiolyn i gynnal y cyfweliad, felly roedd rhaid paratoi ffurflen caniatâd. Yn ein ffurflen roedd rhaid sicrhau fod popeth yn glir, a bod yr unigolyn â dealltwriaeth gadarn o beth oedd ein ymchwil. Mewn pob ymchwil a gaiff ei wneud, rhaid sicrhau fod pob cyfranogwr yn rhoi caniatâd i fod yn ran o’r ymchwil, gan gwblhau ffurflen neu unrhyw strategaeth i ddangos ei bod yn cytuno. Yna, byddai modd ei ddefnyddio fel tystiolaeth pe byddai angen (Del Siegle, 2019). Gan gynnwys pwrpas yr ymchwil a pham ein bod yn ymchwilio i’r pwnc hwn, roedd yr unigolyn yn ymwybodol o beth fyddai’n cael ei drafod yn y cyfweliad. Yn ychwanegol, esbonwyd nodau ac amcanion y gweithgarwch ymchwil er mwyn cadarnhau bod yr unigolyn â syniad o pa fath o gwestiynau caiff ei ofyn yn ystod y cyfweliad. Fel y cafodd ei esbonio mae gan yr atebwyr hawl i dynnu allan o’r ymchwil unrhyw adeg maent eisiau (Louis Cohen, Lawerence Manion & Keith Morrison, 2007), caiff hyn ei nodi yn glir yn y ffurlfen ganiatâd hefyd.

Yn ail, roedd rhaid ystyried dau fath o ddata y gallwn ei gasglu yn ein ymchwil, sef data ansoddol a meintiol. Diffiniad data meintiol yw ei fod yn cael ei wneud o astudiaethau sydd yn ymwneud â data rhifol, tra bod data ansoddol yn ymwneud mwy ar ystyr na rhifau, mae’n cael ei wneud o ymchwil sy’n defnyddio cwestiynau agored sy’n ymwneud a’i barn. Esboniai Bruner (1986) fod dau ffordd o wybod; gwyddonol a naratif. Caiff data ansoddol ei wneud o ymchwil sy’n defynddio holiaduron anstrwythuredig a chyfweliadau lle mae cwestiynau agored lle gall y cyfranogwr roi atebion manwl gyda barn (Cynnal, 2012). Gan ddefnyddio data ansoddol roedd posibilrwydd uwch o dderbyn ymatebion fwy cywir, gan bod modd i’r unigolyn mynegi ei barn gyda mwy o fanylder.
Gan ddefnyddio holiadur yn ein ymchwil, credaf fod hyn yn ffordd o dderbyn sawl perspectif o hunan asesu, i gefnogi y pwynt hwn esboniai Saul McLeod (2018) gall holiaduron fod yn ddull ymchwil effeithiol er mwyn mesur sawl agwedd megis; ymddygiad, agwedd a barn. Drwy ystyried byddai ymatebion gan athrawon a cynorthwywyr, gall weld a yw’r ddau rôl hyn sydd yn gweithio gyda’i gilydd yn yr ystafell ddosbarth yn cytuno gyda’i gilydd. Yn debyg i ganllawiau cyfweliad , gall y cyfranogwyr dynnu allan unrhyw adeg maent eisiau ac nid oes rhaid iddynt gyflawni pob cwestiwn yn yr holiadur (Louis Cohen, Lawerence Manion & Keith Morrison, 2007). Penderfynwyd defnyddio tri math o gwestiynau yn ein holiadur sef; cwestiynau agored, cwestiynau dewis lluosog a cwestiynau deubarthol. Gan gynnwys yr amrywiaeth hyn yn ein holiadur, cawn ddata meintiol drwy ddefnyddio cwesitynau dewis lluosog a deubarthol, a data ansoddol gan ddefnyddio cwesitynau agored (John Dudovskiy).

Canlyniadau a Thrafodaeth
Ar gyfer ein cyfweliad, cawsom drafod â dirprwy athro/ athrawes blwyddyn 5 a 6 ,ynglŷn â hunan asesu a sut mae’n gweithio yn ei ysgol hwy. Gofynnwyd pedwar ar ddeg o gwestiynau agored gan ystyried sawl elfen o hunan asesu a’i gysylltiad gyda asesu cyfoedion. O ran ein holiadur, gofynnwyd un deg saith o gwestiynau gan dargedu ein cwestiwn ymchwil sef, “Beth yw barn staff am hunan asesu yng Nghyfnod Allweddol 2?”.

Er ein bod  wedi gofyn yn y holiadur ynglŷn â’i barn ar hunan asesu, credaf gan ei ofyn yn y cyfweliad hefyd caiff yr unigolyn gyfle i ymhelaethu ar ei barn gan ei drafod mewn fwy o fanylder. Esboniai yr unigolyn nad ydynt yn hoff ar hunan asesu o gwbl, ond o ran y plant erbyn maent yn blwyddyn pump/ chwech maent wedi arfer defnyddio hunan asesu gan ei bod wedi cychwyn ei ddefnyddio yn fuan yn yr ysgol. Mae asesiad ar y plentyn yr un mor bwysig yn y blynyddoedd cynnar, ac yn y Cyfnod Allweddol 2 (Shepard, Kagan, & Wurtz 1998; Bowman, Donovan, and Burns 2001), felly gan ddefnyddio elfenau gwahanol o asesu ar gychwyn addysgeg y plentyn, maent yn datblygu y sgil o adnabod ei cryfderau a gwendidau yn annibynnol. Ar y llaw arall, gan gymharu ei ymateb gyda’r ymatebion o’r holiadur caiff agwedd fwy bositif ei weld. Esbonwyd yn yr holiadur bod hunan asesu yn bwysig gan ei fod yn sicrhau bod y plant yn canolbwyntio ar y Meini Prawf Llwyddiant. Mae Meini Prawf Llwyddiant yn darparu esiampl o beth mae’r athro/ athrawes yn dymuno/disgwyl gweld gan y disgyblion, ac ei fod yn ffordd o grynhoi beth mae’r plant wedi ei ddysgu ac os ydynt wedi datblygu ei dealltwriaeth o’r pwnc (Glasson, 2009).

Cyfeiriai yr unigolyn tuag yr elfen a yw hunan asesu yn rhoi pwysau ar blant gan esbonio fod rhai plant yn gallu bod yn sensitif ac yn rhy feirniadol o’i hunain, a felly maent yn gallu bod rhy galed ar ei hunain pan yn marcio. Ychwanegodd bod rhaid gwneud yr asesu mewn modd sensitif gan sicrhau bod pob plentyn yn llwyddo gyda beth mae’r Meini Prawf Llwyddiant yn ei ofyn. Damcaniaeth sy’n cefongi hyn yw bod canlyniadau dysgu yn plethu mewn â hunan-barch ac cymhelliant dysgu y disgybl. Yna, caiff strategaethau asesu ei ychwanegu sy’n cefnogi y ffactorau hyn (Weeden, Winter & Broadfood 2005). Esboniai hyn fod hunan-barch y plentyn yn effeithio ar gwaith gan efallai nid ydynt yn sylwi bod safon ei gwaith yn dda.

Un strategaeth yn bennaf maent yn ei ddefnyddio pan yn cychwyn thema newydd a eisiau darganfod faint mae’r disgyblion yn ei wybod yn barod yw defnyddio ‘Map Cysyniadau’. Ar gychwyn thema newydd mae rhaid iddynt nodi i lawr beth maent yn ei wybod am y thema yn barod, beth fyddent eisiau ei wybod ac yna ychwanegu unrhyw wybodaeth maent wedi ddysgu ar ddiwedd y thema. Yna, mae posib  asesu cynnydd y disgybl. Mae hunan asesu yn cyfrannu tuag at datblygiad yn llwyddiant y disgybl ac gwelliant yn ei ymddygiad (John A. Ross 2006). Caiff ymchwil ei wneud wrth ofyn i’r disgyblion i asesu ei gwaith/ perfformiad dysgu, roedd ei hunaneffeithiolrwydd yn uwch ac roedd ei cymhelliant llawer gwell (Hughes, Sullivan, & Mosley, 1985; Schunk, 1996; Sparks, 1991).

O ran pam mor aml mae’r unigolyn yn defnyddio hunan asesu yn y dosbarth, rhaid ystyried a yw hunan asesu yn berthnasol ar gyfer y dasg. I gefnogi hyn, mae hunan asesu amrywiaeth o dasgau yn gallu bod yn sgil cymhleth, a felly mae’n hanfodol bod yr athro/ athrawes yn helpu y disgyblion i lwyddo ynddo (Boud, 1995; Brown & Harris, 2013; Dochy, Segers & Sluijsmans, 1999; Griffee, 1995). Esboniai fod hunan asesu fwy ffurfiol yn hytrach nac anffurfiol, gan ei fod yn fwy o liwio mewn coch, oren a gwyrdd gan gyfeirio at y Meini Prawf Llwyddiant. Teimlai yr unigolyn fod asesu cyfoedion llawer anoddach i’w wneud o gymharu â hunan asesu, gan ei fod yn gallu achosi drwg-deimlad rhwng y plant. Esboniai fod llawer o asesu cyfoedion ddim yn fanwl gywir gan bod llawer o’r plant sy’n marcio gwaith ei gilydd yn ei farcio yn wyrdd gan eu bod yn “ffrindiau”. Damcaniaeth sy’n anghytuno a hyn yw bod asesu cyfoedion yn dechneg i’r plant ddysgu gan eu cyfoedion, dysgu yn gydweithredol, a datrys problemau dysgu (Kollar & Fisher, 2010; Tan & Keat, 2005).

 Trafodai yr unigolyn ei bod llawer fwy tebygol o ddefnyddio hunan asesu mewn gwersi Iaith a Gwyddoniaeth o gymharu a phynicau eraill gan ei fod yn plethu mewn gyda’r gwaith. Credai yr unigolyn mai un mantais o ddefnydido hunan asesu yw bod posib rhannu y dosbarth i fyny, a felly fyddai un grŵp yn gwneud hunan asesu, grŵp arall yn gwneud asesu cyfoedion ac y grŵp olaf yn marcio gyda’r athro/ athrawes. Er nad yw pob plentyn yn hoffi pob math o asesu, gan ddefnyddio amrywiaeth o dechnegau asesu mae’r plant yn derbyn adborth mewn sawl ffordd. Gan ddefynddio amrywiaeth o ddulliau asesu bydd y disgyblion yn ymddangos ei dealltwriaeth ac ei sgiliau mewn sawl ffordd (Paul Ramsdan, 2003). Credaf fod hyn yn un o brif manteision asesu, gan bod y plant yn gweld sawl elfen o asesu mewn strategaethau gwahanol. Cyfeiriai at asesu ar gyfer dysgu gan drafod ei fod wedi arafu y broses drwy ddefnyddio hunan asesu. Mae camau yn y broses a felly mae’n rhoi amser i’r plant ystyried a meddwl am sut maent wedi gwneud yn ei gwaith a beth sydd angen ei wneud nesaf. Gan ddefnyddio hunan asesu ac asesu cyfoedion, mae’n cynnig cyfle i’r plant drafod a deall amcanion dysgu, deall beth yw pwrpas y Meini Prawf Llwyddiant a sut i’w ddefnyddio er mwyn llwyddo, ac yn olaf; gallu adnabod gwaith sydd o safon dda (Llywodraeth Cymru, 2010). Gan ystyried y tri cam hyn, credaf ei fod wedi ei rannu i mewn i gamau syml sydd yn hawdd i’w dilyn, a felly mae’n gwneud y broses o lwyddo yn ei gwaith yn haws i’r plant.

Esboniai yr athro/ athrawes eu bod fel dosbarth yn cyfeirio yn ôl at y Meini Prawf Llwyddiant drwy gydol y wers, ac yn cwestiynu disgyblion er mwyn sicrhau eu bod yn deall y dasg. Gan ofyn cwestiynau effeithiol mae’n sicrhau bod y disgyblion yn canolbwyntio ar y gweithgaredd, ac eu bod yn rhyngweithio gyda gweddill y dosbarth (Black,P., Harrison,C., Lee,C., Marshall,B., 2004). Darganfyddwyd, drwy ofyn mwy o gwestiynau yn y dosbarth, roedd y disgyblion yn llwyddo mwy nag arfer (Barak Rosenshine, 2012).

Yn ein cwestiwn olaf sef ‘Ydych chi’n credu bod effeithiolrwydd hunan-asesu yn dibynnu ar oedran y disgyblion?’Esboniai yr athro/ athrawes ei fod fwy i wneud gyda agwedd a aeddfedrwydd y plentyn, ac eich bod yn addasu y Meini Prawf Llwyddiant tuag at oedran y plentyn. Caiff ymchwil ei wneud gan Kaderavek et al (2004) sy’n cefnogi y pwynt hwn, ceisiodd wneud yr un stategaeth o hunan asesu gyda phob blwyddyn mewn ysgol gynradd, a darganfyddwyd roedd canlyniadau plant hynach llawer mwy manwl gywir o gymharu â’r plant iau.

Casgliad
Gan grynhoi yr astudiaeth o “Beth yw barn staff am hunan asesu yng Nghyfnod Allweddol 2?”, credaf fy mod wedi derbyn esboniaid clir o farn yr athro/athrawes yn ein cyfweliad ac holiadur. Drwy dderbyn ei barn a phwyntiau clir o pam maent yn credu hyn, roedd modd imi ddod i gasgliad gan ymchwilio am ddamcaniaethau a oedd yn cefnogi a gwrthbrofi yr hyn a gafwyd ei gyfnodi gan y cyfranogwyr. 
Credaf bod y tri prif bwynt darganfyddais yn plethu gyda’i gilydd ac yn dod i gasgliad ar farn staff ynglŷn â hunan asesu, a beth yn union sydd angen ei wneud er mwyn llwyddo i ddefnyddio hunan asesu yn y dosbarth.

Y prif bwynt a ddarganfyddwyd yn ystod yr ymchwil yma yw mae sawl cam ei angen er mwyn  i hunan asesu  lwyddo yn y dosbarth, ac ar adegau mae’n gallu bod yn broses anodd ei wneud. Fel a esbonwyd yn flaenorol, un o’r prif rwystrau pan yn gwneud hunan asesu yw ceisio annog y plant i feddwl am dargedau ynglŷn â’i gwaith yn annibynnol (Paul Black & Dylan William, 2011). Gan ystyried barn y cyfranogwr yn y cyfweliad, ac ei bod yn casau gwneud hunan asesu yn y dosbarth, gellir gweld pam ei bod yn ei weld yn heiriol i’w gynnal. Ar gyfartaledd mae mwyafrif o ddosbarthiadau cynradd â 25-30 o blant ynddynt, a felly mae’n sialens sicrhau bod pob plentyn yn asesu yn fanwl gywir. Ar y llaw arall cafwyd barn hollol wahanol ei ddangos yn yr holiadur, gan esbonio ei fod yn hynod o bwysig. Credaf ei fod yn ei wneud â amser a aeddfedrwydd y plant, os mae’r plant yn cymryd ei amser i asesu ei gwaith yn fanwl gywir, byddent yn gwneud  asesiadau dilys.

[bookmark: _GoBack]Mewn cysylltiad â’r pwynt blaenorol, yr ail bwynt chafwyd ei dargedu yn ystod yr ymchwil hyn oedd aeddfedrwydd y plentyn. Gan gyfeirio at ddamcaniaeth a gafwydd ei drafod yn flaenorol, mae ymchwil a chafwyd ei wneud gan Kaderavek et al (2004) yn esbonio gan ddefnyddio yr un strategaeth o hunan asesu gyda pob blwyddyn ysgol gynradd, cafwyd canlyniadau y plant hynach ei weld llawer mwy manwl gywir. Credaf bod hyn yn profi bod angen cadw y dechneg asesu yn addas ar gyfer yr oedran y disgyblion. Fel a esbonwyd yn y cyfweliad, mae angen addasu Meini Prawf Llwyddiant tuag at oedran y plentyn.

Y drydedd prif bwynt sydd wir wedi sefyll allan drwy gydol yr ymchwil yw y Meini Prawf Llwyddiant. Credaf mai dyma yw’r man cychwyn o phob dechneg asesu, a felly pan byddaf yn gwneud fy ymarfer dysgu, bydd rhaid sicrhau fod pob disgybl yn deall yn union beth yw pwrpas y Meini Prawf Llwyddiant a beth sydd angen ei wneud. Cyfeiriai y cyfranogwr tuag at y Meini Prawf Llwyddiant sawl gwaith yn ystod y cyfweliad ac sut i’w ddefynddio pan yn dysgu gwahanol bynciau. Gan ofyn mwy o gwestiynau  drwy gydol y wers er mwyn sicrhau dealltwriaeth y plant, bydd y disgyblion yn llwyddo mwy (Barak Rosenshine, 2012)

Credaf bod cynnal yr ymchwil hyn wedi gwneud imi ailfeddwl sut byddaf yn cynnal asesu yn y dosbarth. Gan ddatblygu fy nealltwriaeth o ‘Asesu ar gyfer Dysgu’, credaf bydd fy nhechnegau o asesu yn cryfhau ar gyfer fy ymarfer dysgu, gan ystyried pa elfen o AagD yw’r gorau i’w ddefnyddio ar gyfer y dasg, ac os yw’n berthnasol ar gyfer y pwnc ac hefyd oedran y plentyn.

